## Odluka Ustavnog suda Republike Hrvatske broj U-II-67/1994. od 10. svibnja 1994.

### NN 45/1994 (10.6.1994.), Odluka Ustavnog suda Republike Hrvatske broj U-II-67/1994. od 10. svibnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu: Jadranko Crnić, predsjednik
i suci Zdravko Bartovčak, dr. Nikola Filipović, Ante Jelavić, mr. Vojislav
Kučeković, mr. Hrvoje Momčinović, Ivan Marijan Severinac i Mladen Žuvela,
u postupku ocjene ustavnosti i zakonitosti Odluke o načinu utvrđivanja
osnovica plaća i dodataka na plaću djelatnika u zdravstvu, na sjednici
10. svibnja 1994. godine, donio je ovu

## ODLUKU

1. Ukida se Odluka o načinu utvrdivanja osnovica plaća i dodataka na
plaću djelatnika u zdravstvu ("Narodne novine", br. 3/94), s
time da prestaje važiti 30. lipnja 1994. godine.

2. Ova će se odluka objaviti u "Narodnim novinama"

Obrazloženje:

Odlukom navedenom u izreci uređuje se način utvrđivanja osnovica plaća
i dodataka na plaću djelatnika u zdravstvu Republike Hrvatske. Tu je Odluku
donijelo, na sjednici 21. prosinca 1993. godine, Upravno vijeće Hrvatskog
zavoda za zdravstveno osiguranje. Sindikat zdravstva, socijalne zaštite
i mirovinsko-invalidskog osiguranja Hrvatske, Stjepan Lovraković, pomoćnik
ravnatelja Medicinskog centra Duga Resa i Sindikalna podružnica Zavoda
za dijagnostiku, osporavaju ustavnost i zakonitost navedene Odluke U prijedlozima
podnesenim ovom Sudu navode da ne postoji zakonska osnova temeljem koje
bi Upravno vijeće Hrvatskog zavoda za zdravstveno osiguranje moglo određivati
elemente za određivanje plaća i dodataka na plaću djelatnika u zdravstvu
Republike Hrvatske. Ističu da je normama navedene Odluke derogiran Ustavom,
zakonom i kolektivnim ugovorom određen postupak za uređvanje elemenata
za određvanje plaća djelatnika u zdravstvu. Nalazeći razloge za sumnju
u ustavnost i zakonitost Odluke o načinu utvrđivanja osnovice plaća i dodataka
na plaću djelatnika u zdravstvu, ovaj je Sud, na sjednici 9. ožujka 1994.
godine, prihvatio spomenute prijedloge i donio rješenje kojim je pokrenut
postupak za ocjenu ustavnosti i zakonitosti te Odluke. Nakon završenog
postupka, Ustavni sud Republike Hrvatske ocijenio je da je navedena Odluka
nesuglasna Ustavu Republike Hrvatske i zakonima relevantnim za oblast radnih
odnosa i zdravstvenog osiguranja. Ovo iz slijedećih razloga: Prema ustavnim
načelima Ustava Republike Hrvatske, Republika Hrvrktska je socijalna država
(članak l ), a socijalna je pravda jedna od najviših vrednota njezina ustavna
poretka (članak 3.). Iz tih uslavnih načela, kao i odredaba članaka 55.
i 56 Ustava, slijedi da se prava zaposlenih, pravo na zaradu i socijalnu
sigurnost uređuju zakonom i kolektivnim ugovorom. Prema odredbi članka
61. Zakona o radnim odnosima ("Narodne novine", br. 25/92 - pročišćeni
tekst) koji se odnosi i na radne odnose djelatnika u zdravstvu, kad je
riječ o plaćama, radnik - pa tako i djelatnik u zdravstvu - irna pravo
na plaću u visini utvrdenoj kolektivnim ugovorom. općim aktom i ugovorom
o zapošljavanju. Opći kolektivni ugovor za javne djelatnosti i javna poduzeća
("Narodne novine", br. 66/92), koji se prema izričitoj odredbi
njegova članka 4. odnosi i na djelatnike u zdravstvu, pitanje plaća i naknada
plaća uređuje u člancirna 19-42. Stoga, opći akti zdravslvenih organizacija
kojima se uređuju plaće moraju biti u suglasnosti s navedenom regulativom,
tj. Ustavom i zakonom, a ne smiju biti u suprotnosti - osim ako su povoljniji
za radnike - sa spomenirtim Općim kolektivnim ugovorom za javne djelatnosti
i javna poduzeća. Navedena Odluka, medutim, neovisno od navedenog ustavnog
i zakonskog uređivanja plaća djelatnika u zdravstvu, uređuje način utvrđivanja
plaća i dodataka na plaću djelatnika u zdravstvu, iako za takvo normiranje
ne postoji zakonska ovlast . Takva ovlast, naime, nije sadržana za donositelja
te Odluke - Upravno vijeće Hrvatskog zavoda za zdravstveno osiguranje,
niti u odredbama članka 70. i 71. Zakona o zdravstvenom osiguranju ("Narodne
novine", br 75/93), koje se navode u preambuli Odluke kao zakonska
osnova za njezino donošenje, niti u članku 103. tog zakona u kojem su taksativno
navedeni provedbeni propisi koje je nadležan donijeti Hrvatski zavod za
zdravstveno osigriranje. Datum prestanka važenja Odluke o načinu utvrđivanja
osnovica plaća i dodataka na plaću djelatnika u zdravstvu određen je u
skladu s odredbama članka 21. stavka 2. i članka 22. stavka 2. Ustavnog
zakona o Ustavnom sudu Reprrblike Hrvatske ("Narodne novine",
br. 13/91). Iz navedenih je razloga Ustavni sud Republike Hrvatske odlučio
kao u izreci ove odluke. Objava ove odluke temelji se na odredbi članka
20. st. 1. Ustavnog zakona o Ustavnorn sudu Republike Hrvatske.

Broj : U-II-67/1994.

Zagreb, 10. svibnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r**

Odluka, NN 45/1994-804